open-index/open-wikipedia-markdown huggingface dataset:
Louise Burgaard

**Louise Katharina Vinter Burgaard Madsen** (født 17. oktober 1992 i Esbjerg) er en dansk håndballspiller, som spiller for den franske klubben  og det danske A-landslaget.

Burgaard er venstrehendt og spiller primært som høyre bakspiller, men kan også spille som høyre kantspiller.

## Karriere
### Klubb
Burgaard begynte å spille håndball som 5-åring i den lokale klubben Vinding og meldte overgang til Fredericia i 2006.

Etter et opphold i  signerte hun sommeren 2011 under for .

I 2013 meldte Burgaard overgang til , og har siden 2015 spilt for .

### Landslag
Burgaard har spilt på alle ungdomslandslagene og var med i sluttspillet til U17-EM i 2009, U18-VM i 2010 og U19-EM i 2011 – i alle tre sluttspill ble hun uttatt til «all star»-laget. Hun debuterte på det danske A-landslaget under GF World Cup 2011.

Da Camilla Dalby ble skadet rett før Håndball-VM 2011 fikk Burgaard sin mesterskapsdebut, skjønt det var like før hun også måtte melde avbud på grunn av en skade, som hun pådro seg i opptakten. Den viste seg å være uproblematisk, så deltagelsen var sikret.

## Referanser


## Eksterne lenker
*
Ágúst Þór Jóhannsson

**Ágúst Þór Jóhannsson** (Agust Thor Johannsson i norsk skriftspråk) (født 19. februar 1977 på Island) er en islandsk håndballtrener, som er trener for Levanger Håndballklubb og det islandske kvinnelandslaget.

## Karriere
Jóhannsson har ledet Levanger Håndballklubb siden 2009, og vil forlate klubben etter 2011/12-sesongen.

23. mars 2011 tok Jóhannsson over det islandske kvinnelandslaget etter Júlíus Jónasson, og ledet sitt første mesterskap under Håndball-VM for kvinner 2011.

## Referanser


## Eksterne lenker
* Profil på *[[Levanger Håndballklubb|LHK]].no*
On Land

***Ambient 4: On Land*** er et album av den britiske ambient-musikeren Brian Eno. Det er det siste albumet i Ambient-serien, som ble påbegynt i 1978 med *[[Music for Airports]]*.

I innspillingen er det benyttet en miks av synthesizer-lyder, natur-/dyrelyder og mange andre lyder, hvor mange er uvanlige for plateinnspillinger.

## Innhold
Alle sangene er skrevne av Brian Eno, med unntak av der hvor andre er nevnt.
#Lizard Point (4:34) Eno, Michael Beinhorn, Axel Gros, Bill Laswell
#The Lost Day (9:13)
#Tal Coat (5:30)
#Shadow (3:00)
#Lantern Marsh (5:33)
#Unfamiliar Wind (Leeks Hills) (5:23)
#A Clearing (4:09)
#Dunwich Beach, Autumn, 1960 (7:13)

## Medvirkende
* Brian Eno – diverse
* Michael Beinhorn – synthesizer (spor 1)
* Axel Gros – gitar (spor 1)
* Bill Laswell – bass (spor 1)
* Jon Hassell – trompet (spor 4)
* Michael Brook – gitar (spor 8)
* Daniel Lanois – live utligning (spor 8)

## Eksterne lenker
*
Samsung Galaxy Gio

**Samsung Galaxy Gio** (GT-S5660) er en smarttelefon fra Samsung, lansert i 2011.

Telefonen kjører Android 2.2 operativsystem med Samsungs TouchWiz 3.0 grensesnitt. Den kan imidlertid oppdateres til Android versjon 2.3.3 via Samsung Kies. Den har en 3,2 tommer (8,1 cm) berøringsskjerm, 3,2 megapiksel kamera uten blits, og 800 megahertz prosessor. Telefonen har GPS og Swype-tastatur, radio og kommer med 2 GB microSD minnekort.

## Eksterne lenker
* 
* Samsung Gio hos Amobil
Brasils kvinnelandslag i håndball

**Brasils kvinnelandslag i håndball** er det brasilianske landslaget i håndball for kvinner. De er regulert av Confederação Brasileira de Handebol og deltar i internasjonale konkurranser som landets representant. Brasil ble verdensmester i 2013.

## Statistikk
### [[GF World Cup]]
* 2006: 7.-plass

### [[Verdensmesterskapet i håndball for kvinner|VM]]

### [[Håndball under sommer-OL|OL]]

### [[Ungdoms-OL]]

### [[Panamerikanske leker]]

## Tropp
Troppen under Panamerikamesterskapet 2011.
:

### Personale
***Trener:** Morten Soubak
***Anfører:** Alex Aprile
***Manager:** Rita Orsi
***Psykoterapeut:** Maria Rita Cardoso
***Doktor:** Leandro Lima
***Psykolog:** Alessandra Dutra

## Referanser


## Eksterne lenker
*  (portugisisk)
Lois Abbingh

**Lois Abbingh** (født 13. august 1992 i Groningen) er en nederlandsk håndballspiller, som spiller for den tyske klubben Borussia Dortmund. Hun er også del av det nederlandske landslaget, med hvem hun oppnådde en åttendeplass i EM 2010. Dette var Nederlands til da beste plassering i et europamesterskap, og Abbingh bidro med syv mål.

I 2011 var hun en av nøkkelspillerne for det nederlandske laget som kom til finalen i U19-EM på hjemmebane, hvor de tapte en jevn kamp mot Danmark 27–29. Abbingh scoret 65 mål i turneringen og ble toppscorer. I desember samme år deltok hun for første gang i senior-VM, som ble arrangert i Brasil.

## Utmerkelser
* Toppscorer i Eredivise: 2010
* Toppscorer i U19-EM: 2011

## Referanser


## Eksterne lenker
* 
* Profil på VfL Oldenburgs hjemmeside
Bakı Kristal Zalı

**Bakı Kristal Zalı** («Bakus krystallhall») er en innendørs flerbrukshall i Aserbajdsjans hovedstad Baku, nær Det nasjonale flaggtorget. Den skulle opprinnelig åpne 31. mars 2012, men åpningen ble utsatt til 16. april 2012 grunnet værforhold. Hallen har en kapasitet på 25&nbsp;000. Den har også et VIP-område. 8. september 2011 meldte Azad TV International of Azerbaijan at Bakı Kristal Zalı skulle være arena for Eurovision Song Contest 2012, noe som ble bekreftet av Den europeiske kringkastingsunion (EBU) 25. januar 2012. Eurovision Song Contest 2012 ble arrangert i hallen med to semifinaler 22. og 24. mai samt finalen 26. mai.

## Historie

2. august 2011 undertegnet staten og det tyske firmaet Alpine Bau Deutschland AG en kontrakt om bygging av bygget. Dette ble gjort selv om kostnadene ikke var fullstendig utregnet. Likevel hadde staten avsatt 6 millioner AZN til byggingen.

Det var forventet at arenaen skulle være ferdigstilt 31. mars 2012. Imidlertid ble det en forsinkelse på tre uker grunnet værforholdene, og bygget ble dermed offisielt åpnet 16. april 2012.

## Referanser
Sandnes (andre betydninger)

**Sandnes** er et meget vanlig forekommende norsk stedsnavn og etternavn, og kan vise til:

## Steder
*Sandnes – en by og kommune i Rogaland
**Sandnes stasjon – en jernbanestasjon i Sandnes kommune i Rogaland
*Sandnes (Nome) – ei grend i Nome kommune i Telemark
*Sandnes (Risør) – ei bygd i Risør kommune i Aust-Agder
*Sandnes (Bygland) – ei grend i Bygland kommune i Aust-Agder
*Sandnes (Hyllestad) – en matrikkelgård i Hyllestad i Sogn og Fjordane
*Sandnes (Selje) – ei grend i Selje kommune i Sogn og Fjordane
*Sandnes (Bjugn) – ei bygd i Bjugn kommune i Sør-Trøndelag
*Sandnes (Hadsel) – ei bygd i Hadsel kommune i Nordland
*Sandnes (Gratangen) – ei bygd i Gratangen kommune i Troms
*Sandnes (Sør-Varanger) – et boligområde i Sør-Varanger kommune i Finnmark
*Sandnes (Nærøysund) - ei bygd og en grunnkrets i Nærøysund kommune i Trøndelag
*Sandnes (Alsta) - Storgård i Nordland fylke. Var et maktsentrum i Hålogaland tidlig i vikingtiden (ca 793-1066).
*Sandnessjøen -  er en by i Nordland fylke. Byen, som ligger på øya Alsta

## Personer
*Anna Marie Sandnes – en norsk lyriker
*Arne Sandnes – en norsk politiker (Sp) og tidligere fylkesordfører i Nord-Trøndelag
*Audhild Sandnes – en norsk oversetter
*Bjørn Sandnes – en norsk politiker (H) og ordfører i Haram
*Børge Sandnes – en norsk politiker (FrP)
*Cathrine Sandnes – en norsk journalist
*Eystein Sandnes – en norsk keramiker
*Hallvard Sandnes – en norsk forfatter
*Hans Jørgen Sandnes – en norsk tegner og animatør
*Jørn Sandnes – en norsk historiker
*Karl Olav Sandnes – en norsk teolog
*Knut P. Sandnes – en norsk politiker (Sp) og tidligere ordfører i Bygland
*Line Aas Sandnes – en norsk telemarkskjører
*Rita Løvseth Sandnes – en norsk forfatter
*Robert Sandnes – en norsk fotballspiller
*Stig-Ove Sandnes – en norsk fotballeder

## Annet
*MS «Sandnes» (1950) – et veteranskip og tidligere kystruteskip
Hvitbukhavørn

**Hvitbukhavørn** (*Haliaeetus leucogaster*) er en dagaktiv rovfugl tilhørende haukefamilien. Den ble taksonomisk beskrevet første gang i 1788 av Johann Friedrich Gmelin, er nært beslektet med brunhavørn, og begge artene beskrives noen ganger som en superart. Som fullvoksen beskrives hvitbukhavørnen som en distinkt fugleart med sitt hvite hode, bryst, vingefjær og stjert. Oversiden er skifergrå, og de sorte underfjærende står i kontrast mot de hvite vingefjærene. Stjerten er kort og kileformet, som hos alle havørn. Den er forholdsvis smal og langhalset, med lite hode og brede vinger. Som hos de fleste rovfuglarter er hunnen større enn hannen, og kan være 90&nbsp;cm lange med et vingespenn på inntil 2,2 meter, og veie 4,5&nbsp;kg. Ikke fullvoksne fugler har brun fjærdrakt som blir gradvis hvitere gjennom hamskifte, og anlegger fjærdrakt som voksen ved en alder på fem til seks år. Dens rop er som høylytte gåseskrik.

Hvitbukhavørn lever i India, Sri Lanka, Sørøst-Asia og Australia, langs kystlinjer og større vassdrag. Den hekker og jakter i nærheten av vann, og fisk utgjør om lag halvparten av dens føde. Hvitbukhavørn er revirhavende, og danner monogame par. Den spiser også åtsler og en rekke ulike dyr. Den globale populasjonen av hvitbukhavørn kategoriseres som livskraftig, men den har blitt redusert i deler av Sørøst-Asia, som i Thailand, og også i det sørøstlige Australia. Den er kategorisert som truet i Victoria, og som sårbar i Sør-Australia og Tasmania. Den største trusselen mot arten er menneskelig aktivitet, både i form av forstyrrelser i hekketiden og avvirkning av egnede trær til reder. Hvitbukhavørnen  er hellig for urbefolkningen i enkelte deler av Australia, og er omtalt i sagn over hele sitt utbredelsesområde.

## Utbredelse
Arten finnes i Australia, Bangladesh, Brunei, Filippinene, Hongkong, India (Andamanene), Indonesia, Kambodsja, Kina, Laos, Malaysia, Myanmar, Papua Ny-Guinea, Singapore, Sri Lanka, Taiwan, Thailand, Øst-Timor, Vietnam og Øst-Timor.

## Referanser


## Eksterne lenker
*
Årsrapport

En **årsrapport** er en årlig rapport som inneholder følgende informasjon om et foretak:
* Årsregnskap (regnskapsoppstilling)
* Årsberetning (beskrivelse)

Rapporten er en melding om mål som er oppfylt siste år og hva organisasjonen forøvrig har gjennomført i året som er gått. I tillegg kan årsrapporten inneholde statistisk materiale.

## Eksterne lenker

* https://www.altinn.no/no/Starte-og-drive-bedrift/Drive/Regnskap-og-revisjon/Arsregnskapet/  Altinn / Årsregnskapet
* https://www.altinn.no/no/Starte-og-drive-bedrift/Drive/Regnskap-og-revisjon/Arsberetning/  Altinn/ Årsberetning
* http://www.kongsvinger.kommune.no/no/Artikler/Planer-og-prosjekter/Arsmelding-arsberetning-arsregnskap/  Årsmelding fra Kongsvinger kommune
Årsberetning

**Årsberetning** er en beskrivende rapport om et selskaps tilstand. 

Det er ikke det samme som et årsregnskap, som fokuserer primært på regnskapstall.

## Se også
* Årsrapport
* Årsregnskap

## Eksterne lenker
* https://www.altinn.no/no/Starte-og-drive-bedrift/Drive/Regnskap-og-revisjon/Arsberetning/  Altinn/ Årsberetning
Avenida Nossa Senhora de Copacabana

**Avenida Nossa Senhora de Copacabana** er en aveny i bydelen Copacabana i Rio de Janeiro. Den går parallelt med stranda, ett og to kvartaler ovafor kystveien Avenida Atlântica. I nordøst starter den ved Leme, og går til enden av Copacabana i sørvest.

Den er den mest kommersielle gata i Copacabana, og har en rekke motebutikker og banker. De fleste bussrutene gjennom Copacabana går også langs avenyen.

Avenyen, som direkte oversatt betyr «Vår Frue av Copacabana», er oppkalt etter den bolivianske Jomfruen av Copacabana, som også bydelen Copacabana har navnet sitt etter.

## Eksterne lenker
*
Parque Garota de Ipanema

**Parque Garota de Ipanema** er en park i Arpoador, på grensa mellom bydelene Ipanema og Copacabana, i Rio de Janeiro. Den befinner seg like bak Arpoador-stranda og Pedra do Arpoador, like vest for Copacabana-fortet.

Parken har et areal på 2,58 hektar. Den er oppkalt etter den kjente bossa nova-sangen «Garota de Ipanema» («Jenta fra Ipanema»).
The Gambler (sang)

**«The Gambler»** er en amerikansk sang, skrevet av Don Schlitz. Den ble spilt inn på singlen United Artists Records UA-X1250-1 av countrysangeren Kenny Rogers og ble utgitt 15. november 1978. Produsent var Larry Butler. «The Gambler» var tittelsporet på Rogers' album med samme navn, som ga ham en Grammy Award for *best country male performance* Den var én av fem etterfølgende sanger med Rogers som nådde førsteplassen på Billboard- countrylisten.

Bobby Bare hadde spilt inn «The Gambler» tidligere samme år. Den ble utgitt på hans album *BARE* (CBS KC35314). Opphavsmannen Don Schlitz hadde spilt den inn på plate for Capitol Records. Johnny Cash fremførte også denne sangen.

## Innhold
Sangen selv forteller om et møte sent på kvelden ombord på et tog *«bound for nowhere»* mellom Rogers (som fortelleren) og en ikke-navngitt gammel mann. Han er gambleren. Gambleren forteller at han kan se at Rogers har utur (*«out of aces»*) på grunn av uttrykket i hans øyne og tilbyr å gi ham råd i utbytte mot den siste slurken av whisky som Rogers har. Etter å ha tatt drinken (og en sigarett) gir han følgende råd:

*«You got to know when to hold 'em, when to fold 'em,*
*Know when to walk away, know when to run.*
*You never count your money when you're sittin' at the table*,
*There'll be time enough for countin' when the dealin's gone».*

Gambleren nevner så at *«secret to survivin' is knowin' what to throw away and knowin' what to keep»* og at *«the best you can hope for is to die in your sleep»*. På dette tidspunktet tar gambleren ut sigaretten og går for å sove.

På slutten av sangen blir vi fortalt at *«somewhere in the darkness, the gambler, he broke even»* og at fortelleren finner *«an ace that I would keep»* i hans siste ord. Rogers' fremførelse av sangen i en opptreden i *[[Muppet Show]]* indikerer at gambleren faktisk døde i søvnen, da han *broke even*.

## I populærkulturen
*Den blir bruikt som temasang i fem TV-filmer, hvor Kenny Rogers spiller den fiktive profesjonelle pokerspilleren Brady Hawkes.
*«The Gambler» blir brukt i episode to av BBC-serien *[[Blackpool (TV-serie)|Blackpool]]*, i episode fire av sjette sesong av serien *[[Supernatural]]* samt i episode 23 i tredje sesong av serien *[[Kontoret]]* (*The Office*).
*Den er også en favorisert sang (og jevnlig sunget) av Hank Hill i den animerte serien *[[King of the Hill]]*.
*Alvin and the Chipmunks gjorde en coverversjon med mindre endringer i teksten på deres album *Urban Chipmunk* fra 1981.
*I the Royal Canadian Sea Cadet Program fungerer den som offisiell hymne for the Gunnery Trade og blir sunget under øyeblikk med stor glede og under eksamensfester (*chaining ceremonies*).

## Norsk versjon
Lars Børke har skrevet en norsk tekst. Den norske tittelen er «Gambleren».

### Innspilling
* Lars Børke. Utgitt på LP-platen *[[Countryfest 6]]* (Talent TLS&nbsp;4042) i 1980.

## Listeplasseringer

## Referanser
Kim On-a

**Kim On-a** (hangul: 김온아) (født 6. september 1988 i Sør-Korea) er en sørkoreansk håndballspiller. Hun spilte senter-beck på Sør-Koreas kvinnelandslag i håndball i Håndball-VM 2011.

## Meritter landslag
* OL 2008 – Bronse
* Asialekene 2010 – Bronse

## Referanser


## Eksterne lenker
*
Jang So-hee

**Jang So-hee** (hangul: 장소희, hanja: 張素姬) (født 15. mars 1978 i Seoul, Sør-Korea) er en sørkoreansk håndballspiller. Hun spiller venstre ving på Sør-Koreas kvinnelandslag i håndball i Håndball-VM 2011.

## Meritter landslag
* OL 2004 – Sølv

## Referanser


## Eksterne lenker
*
Lee Eun-bi

**Lee Eun-bi** (født 23. oktober 1990 i Sør-Korea) er en sørkoreansk håndballspiller. Hun spiller venstre ving på Sør-Koreas kvinnelandslag i håndball i Håndball-VM 2011.

Lee ble etter Junior-VM i juli 2010 tatt ut som MVP på All Star-laget, sammen med blant annet landslagskollega Kim Seon-hwa.

## Referanser


## Eksterne lenker
*
Yoon Hyun-kyung

**Yoon Hyun-kyung** (født 22. juni 1986 i Sør-Korea) er en sørkoreansk håndballspiller. Hun spilte høyre back på Sør-Koreas kvinnelandslag i håndball i Håndball-VM 2011.

## Referanser
Falturiltu

**Falturiltu** er ein nynorsk barnebokfestival som går av stabelen på Stord. Festivalen ble etablert i 2007 og har vokst til å bli en av de mest besøkte litteraturfestivalene for barn- og ungdom i Norge, samt det største enkeltstående nynorskarrangementet i landet. I 2019 var Falturiltu innom 12 kommuner med 99 ulike arrangement, og hadde et besøk på omtrent 7000. Falturiltu skal synliggjøre nynorsk barne- og ungdomslitteratur og løfte fram kreativ og nyskapende formidling. Festivalen er eid av Stord kommune og får driftsstøtte av Vestland fylkeskommune. Falturiltu har til nå fått tilskudd av Norsk Kulturråd, Sparebanken Vest, Høgskulen på Vestlandet, SKL, Haugaland kraft, Samlaget, NBU, Norsk forfattersentrum, Fritt Ord, UDI og Kværner. Festivalstyret består av  Camilla Ruhs og Trond L. Onarheim. 

## Eksterne lenker
*
Circuit of the Americas

**Circuit of the Americas** er en racerbane i Travis County, nær Austin i Texas. Banen ble åpnet  18. november 2012, med Formel 1-løpet USAs Grand Prix, som var den nest siste runden i Formel 1-sesongen 2012.

Planene for banen og Formel 1-løpet ble presentert sommeren 2010, og banen var være den første i USA som er bygget spesifikt for Formel 1. Den er designet av den tyske arkitekten Hermann Tilke, som også har designet en rekke andre F1-baner.

## Referanser


## Eksterne lenker
* 
* USAs Grand Prix i Austin – Offisielt nettsted
Kim Jin-yi

**Kim Jin-yi** (; født 20. juni 1993 i Sør-Korea) er en sørkoreansk håndballspiller. Hun spiller venstre back på Sør-Koreas kvinnelandslag i håndball i Håndball-VM 2011.

## Referanser


## Eksterne lenker
*
Arena Santos

**Arena Santos** er en innendørs idrettsarena i byen Santos i Brasil. Arenaen ble innviet den 27. oktober 2010, og har en publikumskapasitet på 5&nbsp;000.

Arena Santos var én av fire kamparenar i Håndball-VM 2011 for kvinner, hvor kampene i Gruppe A, samt to åttendedelsfinaler, ble spilt her.

## Referanser
Anne Marie Meyer

**Anne Marie Løvlie Meyer** (født 17. juni i 1959) er en norsk forfatter. Hun har utgitt flere bøker i den historiske romanserien *[[Odelsjenta]]*, hvor handlingen utspiller seg i Valdres. Serien gis ut av forlaget Cappelen Damm. Hun gir også ut seriene *Julie* og *Nattsvermere*.

Meyer er bosatt i Oslo, men er opprinnelig fra Etnedal i Valdres og er selv av husmannsslekt. 

Meyer var innom flere forskjellige yrker før hun begynte å skrive på heltid, blant annet som kokk ved et sykehjem, kontorsekretær, trafikkbetjent og journalist. Arbeidserfaringen bruker hun aktivt i skrivingen.

## Bibliografi
* 2007 til 2015: Serien *Odelsjenta*, 50 bøker, med handling fra Valdres
* 2015 til i dag: Serien *Julie*, med handling fra Kristiania
* 2021 til i dag: Serien *Nattsvermere*, med handling fra Troms og Finnmark

## Eksterne lenker
* Forlagets forfatterside
* Forlagets side om Odelsjenta
*
Berit Sandviken

**Berit Elisabeth Sandviken** (født 22. juni 1948) er en norsk forfatter. Hun har skrevet romanseriene *[[Lassjenta]]* og *[[Stormvinder]]*, begge utgitt på forlaget Cappelen Damm.

Sandviken er utdannet helsefagarbeider i barsel og spedbarnstell. Foruten arbeid ved fødeavdeling, har hun yrkeserfaring fra folkehøyskole og asylmottak, samt flere års hjelpearbeid i Kongo. Hun har skrevet to bøker med tema fra afrikansk kultur, og skriver spalten «Smått» i *[[Eidsvoll Ullensaker Blad]]*.

Berit Sandviken vant Damms romankonkurranse i 2002, med serien *Lassjenta* (til sammen 34 bind). *Stormvinder* ble lansert i 2010, og avsluttet i 2012 med bind nummer 12.

## Eksterne lenker
* Forlagets forfatterside
* Forlagets side om romanserien ''Stormvinder''
* Filmatisering av første bok i ''Stormvinder''
*
Fortinning

**Fortinning** av kobberkar brukes for å hindre forgiftning ved matlaging, for å hindre rust på gjenstander av blikk og for å gi metallgjenstander en blankere overflate.

Kobber holder seg godt i ren, tørr luft, men i fuktig klima dannes et belegg av kobbersalter. Metallet får da først en sort og senere en grønn overflate. Det er dette vi kaller irr. Men omdannelsen til irr skjer bare i et tynt lag på overflaten som så legger som et beskyttende lag over gjenstanden. Dette er årsaken til at kobber har funnet så stor anvendelse til taktekking, takrenner og skipshud. Men irret er giftig, og de aller fleste kobbergjenstander som ble brukt i husholdningen er derfor fortinnet innvendig for å hindre danning av irr.

Før fortinning gjøres kjelen ren med en beis av oppkokt vann tilsatt litt salt og saltsyre. Så smøres den inn med loddevann. Her brukes saltsyre utbrent i sink. (Saltsyre som det er lagt så mye sink i at den slutter å koke.) Loddevannet gnis godt ut med en fille av ren ull, og så helles smeltet tinn i kjelen. Kjelen snus rundt slik at tinnet legger seg rundt det hele, og er det en kaffekjel helles så det tinnet som er til overs ut gjennom tuten. Ikke alle var kobberslagere var kjent for å lage like god fortinning. årsaken var nok at noen blandet inn litt bly, mens rent tinn ga det beste resultatet.

Ved bruk av gjenstandene kunne fortinningen bli slitt, og fortinningen måtte derfor fornyes med jevne mellomrom. Var det langt til nærmeste kobberslager kunne de overlate dette arbeidet til en bygdesmed eller til omreisende romanifolk som ofte drev med slikt arbeid, og mange fortinnet også kobbertøyet selv.

## Litteratur
* Østby, Jon Birger (1982): Gammelt kobber. Oslo. ISBN 82-7003-032-5

## Eksterne lenker
*  Gjenstander med fortinning i DigitaltMuseum
Hayley Mills

**Hayley Catherine Rose Vivien Mills** (født 18. april 1946 i London) er en britisk skuespiller. Hun er datteren til skuespilleren John Mills.

## Referanser


## Eksterne lenker
* 
* 
*
Jakteskipperen

**«Jakteskipperen»** er en norsk vals med melodi av Rolf Hansen og tekst av Bernt Berggreen, begge fra Sandefjord.

Den deltok i Norsk Melodi Grand Prix 1963. Sangen ble fremført av Ray Adams med Jørg Petter Røeds kvartett (lite orkester) og Jens Book-Jenssen med Kringkastingsorkestret under ledelse av dirigent Øivind Bergh (stort orkester).

«Jakteskipperen» fikk 59 poeng, noe som ga den en andreplass (bak «Solhverv»).

Jens Book-Jenssen med Carsten Kloumans orkester spilte inn «Jakteskipperen» på singlen His Master's Voice AL 6113.

## Kilder
*Intervju med Rolf Hansen
*Rockipedia
Oslo bystyre 2011–2015

**Oslo bystyre** hadde i perioden 2011–15 borgerlig flertall. Ordfører var Fabian Stang fra Høyre, og varaordfører var Libe Rieber-Mohn fra Arbeiderpartiet. Oslo er som eneste kommune i landet også eget fylke og bystyret fungerer derfor også som fylkesting. I hele perioden satt Høyre, Venstre og KrF i byrådet og ble enige om budsjettet sammen med FrP, mens Arbeiderpartiet, SV, MDG og Rødt satt i opposisjon.

## Bystyret
Bystyret legger hovedlinjene for utviklingen av Oslo og kommunale tjenester, inkludert fordelingen av de penger kommunen har til rådighet. Bystyret har fem fagkomiteer, som forbereder saker og kommer med anbefalinger til bystyret:

#Helse- og sosialkomiteen – 13 medlemmer
#Kultur- og utdanningskomiteen – 11 medlemmer
#Byutviklingskomiteen – 12 medlemmer
#Samferdsels- og miljøkomiteen – 11 medlemmer
#Finanskomiteen – 11 medlemmer

Bystyremøtene holdes normalt siste onsdag i måneden og er normalt åpne for publikum. Bystyrets interne saker og funksjonen som valgkomité ivaretas av forretningsutvalget i Oslo. Kontrollutvalget skal føre løpende tilsyn med den kommunale forvaltningen på vegne av bystyret, og påse at kommunen har en forsvarlig revisjonsordning.

## Representanter 2011-2015

Kilde: Folkevalgtbasen 

## Eksterne lenker
* Bystyret
* Byrådet
Elisabeth Hammer

**Elisabeth Hammer** (født 1970) er en norsk forfatter. 

Hammer er utdannet jurist og deltok i Cappelen Damms manuskonkurranse i 2008. Hennes første romanserie var *Maria av Svaneberg* som ble lansert sommeren 2011 og som ble fulgt opp av *Misteltein*, *Skumringstid,* *Frostrose og Herregårdens hemmelighet.* Hun har også skrevet den historiske romanserien *Løfter i sand*.  

Hammer er bosatt i Horten.

## Referanser


## Eksterne lenker
*
Ellinor Rafaelsen

**Ellinor Pauline Rafaelsen** (født 1945) er en norsk forfatter. Hun er bosatt i Drøbak, men er opprinnelig fra Mo i Rana. Hun har også bodd sju år på Svalbard.

Rafaelsen startet sin forfatterkarriere med å skrive føljetonger i ukebladene, og har et langt og allsidig forfatterskap bak seg. I 2013 kom hun med sin sjuende romanserie, *Nye horisonter*. Rettighetene til to av hennes tidligere serier, *Amulettens kraft* og *Farsarven*, er solgt til Polen. Rafaelsen har tidligere også skrevet seriene *Annas skjebne*, *Polarnetter* og *Nordlysets døtre*. I tillegg til romanserier og frittstående romaner har hun skrevet flere barne- og ungdomsbøker.

## Bibliografi
**Frittstående titler**
* *Det siste valget*, roman, 1990
* *På farlige veier*, roman, 1991
* *De tok mitt barn*, roman, 1991
* *Alene*, roman, 1991
* *Frostnetter*, roman, 1992
* *Spar dame uten konge*, roman, 1994
* *Markblomsten*, roman, 1994

**Barne- og ungdomsbøker**
* *Natt i New York* (Katja 1), ungdomsbok, 1991
* *Skinnet bedrar* (Katja 2), ungdomsbok, 1991
* *Farlig midnattssol* (Katja 3), ungdomsbok,	1992
* *Maktspill* (Katja 4), ungdomsbok, 1992
* *Adresse Beverly Hills* (Katja 5), ungdomsbok, 1993
* *Rød tåke* (Katja 6), ungdomsbok, 1993
* *Edderkoppen* (Katja 7), ungdomsbok, 1994
* *Katja på interrail* (Katja 8), ungdomsbok,	1994
* *Det gode øyet* (Katja 9), ungdomsbok, 1995
* *En annerledes jul* (Katja 10), ungdomsbok, 1995
* *Russetid* (Katja 11), ungdomsbok, 1996
* *Au pair i London* (Katja 12), ungdomsbok, 1996
* *På interrail*, ungdomsbok, 1998
* *Katja på Cuba* (Katja 13), ungdomsbok, 1999
* *Katja på Svalbard* (Katja 14), ungdomsbok, 2000
* *Katja på Grünerløkka* (Katja 15), ungdomsbok, 2001
* *Bjørnar: eventyret om en isbjørn*, barnebok, 2001
* *Marte flytter hjemmefra* (Marte-serien 1), ungdomsbok, 2002
* *Marte og det søte liv* (Marte-serien 2), ungdomsbok, 2002
* *Marte på påskeferie* (Marte-serien 3), ungdomsbok, 2003
* *Marte og Robin* (Marte-serien 4), ungdomsbok, 2003
* *Gjensynet med gjengen* (Marte-serien 5), ungdomsbok, 2003

**Serier**
* *Amulettens kraft*, 20 bøker, 2001-2004
* *Nordlysets døtre*, 12 bøker, 2004-2005
* *Hittebarnet Alicia*, 15 bøker, 2005-2006
* *Farsarven*, 18 bøker, 2006-2008
* *Polarnetter*, 18 bøker, 2008-2011
* *Annas skjebne*, 18 bøker, 2011-2013
* *Nye horisonter*, 20 bøker, 2013-2015
* *Veien hjem*, 33 bøker, 2015-2020
* *Evelinas drømmer*, 2020-

## Referanser


## Kilder
*Presentasjon av Ellinor Rafaelsen i Forfatterkatalogen på Forfattersentrums nettsider

## Eksterne lenker
* Forlagets forfatterside
*
Valslagstunnelen

**Valslagstunnelen** er en veitunnel på fylkesvei 714, i tunnelen passeres kommunegrensen mellom Hitra og Orkland kommuner i Trøndelag. Tunnelen er 2624 meter lang.

Fylkesvei 714 ble opprinnelig bygget med en trasé langs Bustlisundet. På grunn av flere ras, samt økende tungtrafikk som følge av oppdrettsnæringa på Frøya og Hitra, ble det bestemt å rette ut og oppgradere deler av veien, deriblant den smale og svingete delen ved Bustlisundet.

Valslagstunnelen er den ene av tre nye tunneler på veien. De to andre er Fenestunnelen (1070 m) og Brattstiåstunnelen (215 m). I tillegg er 5&nbsp;km vegstrekning oppgradert.

Anleggsarbeidet på Valslagstunnelen startet 7. desember 2011, og den åpnet 7. januar 2014.

## Se også
* Ny Rv 714
* Veitunneler i Norge
* Undersjøiske veitunneler i Norge

## Referanser


## Eksterne lenker
* Statens vegvesen, vegprosjekt Mjønes-Vasslag
Estavana Polman

**Estavana Polman** (født 5. august 1992 i Arnhem) er en nederlandsk håndballspiller, som spiller for den danske klubben Team Esbjerg som venstreback. Hun er også del av det nederlandske landslaget.

Polman var med i den nederlandske bruttotroppen til EM 2010, men ble utelatt fra den endelige 16-mannstroppen. I 2011 var hun en av nøkkelspillerne for det nederlandske laget som kom til finalen i U19-EM på hjemmebane, hvor de tapte en jevn kamp mot Danmark 27–29. Polman kom på all-star-laget som beste midtback. I desember samme år deltok hun for første gang i senior-VM, som ble arrangert i Brasil. Hun var med på Nederlands lag som tok sølv under VM i 2015.

## Utmerkelser
* VM 2015: Sølv
* På All-Star-laget i U19-EM: 2011

## Referanser


## Eksterne lenker
*
Natalja Sjipilova

**Natalja Borisovna Sjipilova** (russisk: Наталья Борисовна Шипилова; født 31. desember 1979 i Volgograd) er en russisk håndballspiller, som spiller for klubben HC Lada Toljatti og det russiske landslaget. Hun har spilt for det russiske landslaget siden 2001, og har vunnet gull i VM 2007, samt sølv i EM 2006 og OL 2008. På klubbnivå har hun vunnet det russiske mesterskapet flere ganger med Lada. Hun var også med å vinne Champions League i 2007-2008 med klubben Zvezda Zvenigorod.

## Eksterne lenker
* 
* Profil på eurohandball.com
Else Berit Kristiansen

**Else Berit «Pia» Kristiansen** (født 27. desember 1960) er en norsk forfatter. Hun er født og oppvokst i på Hamar.

Kristiansen er mest kjent som forfatteren av romanserien *[[I krig og kjærlighet …]]*, som henter sin handling fra andre verdenskrig. Kristiansens mormor har en spesiell krigshistorie, og det var det som inspirerte forfatteren til å skrive serien. Gjennom å ta opp alle elementer som har med tysk okkupasjon i Norge å gjøre, håper hun å bidra til en dypere forståelse, samtidig som hun gir leserne en god historie.

Kristiansen har bred yrkeserfaring, blant annet som manusforfatter for teater, med monologene *Emma* og *Zombie*. *Emma* ble brukt i en årrekke i undervisning rettet mot forebygging av seksualisert vold mot barn. *Zombie* var en av vinnerne ved Det Åpne teaterets monologkonkurranse i 2001.

## Referanser


## Eksterne lenker
* Forlagets forfatterside
* Forlagets side om romanserien ''I krig og kjærlighet …''
*
Abdullah Bin Saoud Al-Thani

Sjeik **Abdullah Bin Saoud Al-Thani** er pr desember 2011 sentralbanksjef i Qatars sentralbank.

Han ble utnevnt til sentralbanksjef i 2006, og var tidligere visesentralbanksjef, fra 1990 til 2001. Fra 2001 til 2006 var han styreformann i Qatars *State Audit Bureau*. I tillegg til sin rolle som sentralbanksjef er han styreformann i *Qatar Development Bank* og styremedlem i *Qatar Investment Authority*. 

## Referanser
Carolina Morais

**Carolina Martene Miranda Morais** (født 13. april 1986 i Luanda) er en angolansk profesjonell håndballspiller. Hun spilte høyreving for den norske håndballklubben  fra 2019 til 2021. Hun har spilt på det angolanske håndballandslaget.

Hun ble tatt ut til å representere Angola under Håndball-VM 2011 for kvinner i Brasil.

## Referanser


## Eksterne lenker
*
Avvirkningshastighet

**Avvirkningshastighet** (engelsk: *Material Removal Rate*, *MRR*) er mengden av materiale som fjernes per minutt når man dreier, kutter, freser, sliper eller honer metall. Jo mer som fjernes per minutt, jo høyere avvirkningshastighet.

Sagt på en annen måte er avvirkningshastigheten lik volumet av spon som *avvirkes* (fjernes) fra et arbeidsstykke per tidsenhet, i en sponskjærende bearbeiding.

Avvirkningshastigheten i en arbeidsprosess tilsvarer *kuttdybde* ganger *kuttbredde* ganger *matehastighet*. Avvirkningshastigheten måles typisk i kubikkcentimeter per minutt (cm3/min).

### Dreiing
Avvirkningshastigheten for en dreieprosess beregnes slik:
MRR = n \pi \frac{D_0 + D_f}{2} d f \approx n \pi D_0 d f = v_c d f
der n er turtallet, D_0 er diameter før dreieprosessen, D_f er diameter etter dreieprosessen, d er kuttdybden, f er matingen og v_c er skjærehastigheten. Ofte brukes tilnærmingen av uttrykket til praktiske formål, siden det er nøyaktig nok.
### Fresing
Avvirkningshastigheten ved fresing beregnes ved
MRR = v_f a_e a_p\!
der v_f er matingshastigheten, a_e er kuttdybde (aksiell kuttdybde) og a_p er inngrepsmål (radiell kuttdybde).

Kuttdybdene a_e og a_p betegnes etter retningen i forhold til verktøyaksen. a_e er kuttdybden i retning av verktøyaksen og a_p er kuttdybden på tvers av verktøyets akse, som ofte anses å være lik diameteren på verktøyet.

## Eksempler på bruk
«Nye verktøymaterialer og mer avanserte verktøymaskiner har ført til en øket **avvirkningshastighet**, slik at det i en verktøymaskin nå produseres mer spon pr. tidsenhet enn tidlligere.»«Det må slås fast at arbeidskostnaden, (maskinleie, lønn etc.) minsker når **avvirkningshastigheten** øker. Derimot øker verktøykostnaden med **avvirkningshastighetens** økning.»«Høyere **avvirkningshastighet** krever:
– større mating og kuttdybde
– grovere omskjerping av slipeskiva.»«I tillegg til hardmetallkvalitet velger vi skjærvinkler ut fra **avvirkningshastighet** og fresearbeidets art.»«Plansliping med slipesegmenter innebærer prinsipielt en større kontaktflate mellom slipeverktøyet og arbeidsstykket. Det gir oss igjen mulighet for en større **avvirkningshastighet** og dermed økt produksjon. Det er fremdeles mulig å få til god overflatefinhet og parallellitet.»

## Se også
* Skjærehastighet
* Matingshastighet

## Referanser
Bombo Calandula

**Bombo Madalena Calandula** (født 23. februar 1983) er en angolansk profesjonell håndballspiller som spiller for den angolanske håndballklubben Atlético Petróleos Luanda. Hun spiller i posisjonen strek, og er også en del av det angolanske håndballandslaget.  

Calandula deltok med landslaget i OL 2008. Hun ble dessuten tatt ut til å representere Angola i Håndball-VM 2011 for kvinner i Brasil.

## Referanser


## Eksterne lenker
*
Skjærehastighet

**Skjærehastighet** eller **skjærhastighet** er hastigheten det skjæres av spon på et arbeidstykke i en sponskjærende bearbeiding, for eksempel dreiing eller fresing. Vanlig enhet for skjærhastighet er meter per minutt (m/min). Relativbevegelsen mellom verktøyet og arbeidstykket i en sponskjærende prosess fører til at det oppstår en kraft mellom dem. Kraften skyldes arbeidsstykkets motstand mot å bli deformert, samt friksjon mellom verktøyet og arbeidsstykket. Denne kraften kan dekomponeres, slik at man f.eks kan finne hovedskjærekraften.

## Dreiing
I en dreieprosess roterer arbeidsstykket, og verktøyet skjærer ved å justere seg i dybden og lengden av arbeidsstykket. Dette gjør at dreiing brukes for å produsere rotasjonssymetriske former. Skjærehastigheten er relativbevegelsen i tangentiell retning. Sammenhengen mellom turtall og skjærehastighet er
:V_c = n \pi D_0\!
der *V*c er skjærehastigheten, *n* er turtallet og *D*0 er diameteren på arbeidsstykket før dreieoperasjonen. Enheten på skjærehastigheten er oftest oppgitt i meter per minutt, og turtallet i omdreininger per minutt.

## Fresing
I en freseprosess roterer og flyttes verktøyet, mens arbeidsstykket står i ro eller har en forholdsvis langsom matingshastighet. Sammenhengen mellom turtall og skjærehastighet for en freseprosess er
:V_c = n \pi D\!
der *V<sub>c</sub>* er skjærehastigheten, *n* er turtallet og *D* er diameteren på verktøyet. Enheten på skjærehastigheten er oftest oppgitt i meter per minutt, og turtallet i omdreininger per minutt.

## Se også
* Matingshastighet
* Avvirkningshastighet
Kanthaugen Freestyleanlegg

**Kanthaugen Freestyleanlegg** er idrettsanlegg som ligger i Lillehammer Olympiapark sammen med blant andre Lysgårdsbakkene og Birkebeineren skistadion og var arena for alle freestyle-øvelsene under Vinter-OL 1994.

Ved søknaden til Vinter-OL for ungdom 2016 er dette anlegget pekt ut som arena for snøbrett- og freestyle-øvelsene.

Arkitektene for freestyleanlegget var ØKAW Arkitekter og landskapsarbeidet ble gjort av Tore Løkke AS.

Anlegget brukes av blant andre det norske freestyle-landslaget.

Utenom bruk til konkurranser er dette en populær og trygg ake og kjelke-arena for lokalbefolkningen og tilreisende.

## Referanser




## Eksterne lenker
* 
* Vinter-OL for ungdom 2016 på *www.insidethegames.biz*
Azenaide Carlos

**Azenaide Danila José Carlos** (født 14. juni 1990) er en angolansk profesjonell håndballspiller som spiller for den angolanske håndballklubben C.D. Primeiro de Agosto. Hun spiller i posisjonen høyreback, og er også en del av det angolanske håndballandslaget.  

Hun ble tatt ut til å representere Angola under håndball-VM 2011 i Brasil, og 2015 i Danmark

## Referanser


## Eksterne lenker
*
MMR

**MMR** kan referere til:
* MMR-vaksine, vaksine mot meslinger, kusma og røde hunder.
* Modified Modified READ, en kompresjonsalgoritme brukt på bilder ved sending av fax.
* ISO 3166-1 alfa-3-koden til Myanmar
Nora i Egnerland

***Nora i Egnerland*** er et musikkalbum fra 1974, hvor Nora Brockstedt synger Thorbjørn Egners sanger.

## Sporliste

# «Muntre musikanter»
# «Fuglevise»
# «Amundus dokkemann»
# «Torskevise»
# «Vårvise»
# «Bamsens fødselsdag»
# «Vesle Hoa»
# «Veslebror på Lofotfiske»
# «Gåtevise»
# «Grønnsakspiservise»
# «Ola dekksgutt»
# «Dyrene i Afrika»
## Referanser
Natália Bernardo

**Natália María Bernardo dos Santos** (født 25. desember 1986) er en angolansk profesjonell håndballspiller som spiller for den angolanske håndballklubben Atlético Petróleos Luanda. Hun spiller i posisjonen høyreving, og er også en del av det angolanske håndballandslaget. Hun er halvsøster til de angolanske landslagsspillerne Luísa og Marcelina Kiala.

Hun ble tatt ut til å representere Angola i Håndball-VM 2011 for kvinner i Brasil, 2013 i Serbia og 2015 i Danmark.

## Referanser


## Eksterne lenker
*
I lave sko

***I lave sko*** er et musikkalbum med Nora Brockstedt, utgitt i 1972.

## Sporliste

# «Næsning på Hamarmart'n»
# «Tango for to»
# «Sønnavindvalsen»
# «Sjette gongen»
# «Blåklokkevikua»
# «Sov min lille»
# «En liten pike i lave sko»
# «Æille så nær som a Ingebjørg»
# «Slipsteinsvæilsen»
# «Guri malla»
# «Sommer i Palma»
# «Lykkeliten»
### Produksjon
* Johnny Sareussen – produsent
* Svein Sundby – lydmiksing
* Ola Johansen – lydtekniker
* Knut Harlem – coverdesign
* Terje Engh – coverfoto

## Eksterne lenker
Klar til avgang i spor 2

***Klar til avgang i spor 2*** er et musikkalbum med Klabb og Babb utgitt i 1977. Musikken er skrevet av Bjørn Rønningen, bortsett fra spor 1 og 9 som er basert på «Gammel jegermarsj» av Frederik Schiöldberg.

## Sporliste
# «Her kommer to fyrer»
# «Det bor en mus på kjerra»
# «Nei, se så mange barn»
# «Regn – med katta vår»
# «Ti små spillemenn»
# «A som i ape og b som i Babb»
# «Vent, herr Grønnmann»
# «Hei kjerre, hei sol, hei løvetann»
# «Grue-Trøste-vise»
# «Tannbørste, vannbørste, kile og smile»
# «Supermarkeds-karusellen»
# «Gamle Andersen på hjørnet»
# «Feiermester Klabb og feiersvennen Babb»
# «I leketøy-avdelingen»

## Eksterne lenker
*
Squash under Asialekene 1998

**Squash under Asialekene 1998**. Squash var en av flere sporter under de trettende Asialekene som ble arrangert i Bangkok i Thailand i perioden 2. til 16. oktober 1998. Det var første gangen som squash var på programmet under Asialekene. Det var en singleturnering for damer og en for menn.

## Medaljer

## Resultater
### Menn

## Eksterne lenker
* Página de los Juegos Asiáticos de 1998
Selvfølelse

**Selvfølelse**, også kjent som **selvaktelse**, **selvbevissthet** eller **selvverd**, er å akseptere seg selv som den en er, og være bevisst sin egen verdi. Begrepet selvfølelse brukes i psykoterapi, men også i dagligtale. Lav selvfølelse gjenkjennes med usikkerhet, selvkritikk og skyldfølelse.

## Forskjell på selvfølelse og selvtillit
En kan ha selvtillit som fotballspiller, men ha lav selvfølelse. Hvis en person har sunn selvfølelse, er selvtillit sjelden et problem. Selvfølelse dhandler om hvordan personen takler motgang. Har person høy selvfølelse og feiler så kan vedkommende ofte si: «Dette er ikke helt meg», eller «Jeg er ikke tålmodig nok for dette». Det motsatte er når en person med lav selvfølelse feiler hvor vedkommende ofte kan si noe som: «Jeg får aldri noe til. Jeg vet at jeg er dum». Det er stor forskjell på å vite at ikke er flink og det å føle seg mislykket.

## Se også
*Selvledelse

## Litteratur
*2006: Mia Törnblom: *Selvfølelse nå!, Din personlige coach viser deg hvordan*, Pantaguel ISBN 9788279003052
*2007: Mia Törnblom: *Mer selvfølelse!, i kjærlighet og forhold, i foreldreskap og arbeidsliv*, Pantaguel ISBN 9788279004226
*2009: Guro Øiestad: *Selvfølelsen*, Gyldendal ISBN 9788205384767

## Referanser
Squash under Asialekene 2006

**Squash under Asialekene 2006**. Squash var en av flere sporter under de femtende Asialekene som ble arrangert i Doha i Qatar i perioden 2. til 16. oktober 2006. Det var tredje gangen som squash var på programmet under Asialekene. Det var en singleturnering for damer og en for menn. Malaysia ble beste nasjon, de ant begge gullmedaljene.

## Medaljer

## Resultater
### Menn
Anggun

**Anggun Cipta Sasmi** (født 1974) er en indonesisk og fransk naturalisert sangerinne. Hun var den første indonesiske sanger som fikk en karriere utenfor Asia. Hun bor i Paris og fortsetter der sin internasjonale karriere. Hun representerte Frankrike i Eurovision Song Contest 2012, hvor hun havnet på 22.-plass med sangen «Echo (You and I)».

## Album
* Dunia Aku Punya (1986)
* Anak Putih Abu Abu (1991)
* Nocturno (1992)
* Anggun C. Sasmi... Lah!!! (1993)
* Yang Hilang (1994)
* Snow on the Sahara / Au Nom de la Lune (1997)
* Chrysalis / Désirs Contraires (2000)
* Open Hearts – Original Soundtrack (2002)
* Luminescence (2005)
* Best Of (Indonesia, Malaysia, Italia) (2006)
* Elevation (2008)
* Echoes / Echos (2011)

## Single
### Fransk
* La Neige au Sahara
* La Rose des Vents
* Au Nom de la Lune
* La Ligne des Sens
* Un Geste D'Amour
* Derierre la Porte
* Être Une Femme
* Cesse la Pluie
* Juste Avant Toi
* Garde Moi
* Ton Amour Ocean
* Ête en Paris (featuring DJ Cam)

### Engelsk
* Snow on Sahara
* A Rose in the Wind
* Dream of Me
* Life on Mars
* Still Reminds Me
* Chrysalis
* Summer in Paris (featuring DJ Cam)
* Your Ocean Love
* Open Your Heart
* Deep Blue Sea (featuring Deep Forest)
* Kirana (featuring Jose Barinaga)
* Sang Penari (featuring Jose Barinaga)
* In Your Mind
* Undress Me (Italien)
* Saviour
* Al of You (featuring Julio Iglesias)
* I'll be Alright
* A Crime
* Crazy

## Referanser


## Eksterne lenker
* 
* 
* 
* 
* Anggun International Fan Site
* Anggun International Forum
* Anggun Unofficial Site in Indonesian 
* Anggun Indonesian-International Official Fansite
* Galaxy Anggun
* Absolute Anggun
* 
* 2005 interview on French television
Liste over Australias delstatshovedsteder

Det er åtte **delstadshovedsteder i Australia**, som alle fungerer på et sub-nasjonalt nivå. Canberra fungerer også som nasjonal hovedstad. Melbourne var nasjonal hovedstad i Føderasjonen Australia fra 1901 til 1927, da den ble flyttet til det nylig anlagte Canberra.

I hver delstadshovedstad utføres juridiske, administrative og lovgivende oppgaver for henholdsvis hver enkelt delstat og territorium. For delstatshovedstedene i Australia er også disse de mest folkerike byene sine territorier. Det australske oversjøiske territoriet Norfolkøya har en offisiell hovedstad, Kingston, som imidlertid kun er stedet hvor de lokale styresmaktene holder til. Øyas de facto hovedstad er Burnt Pine.

 Mens Canberra er Australias hovedstad, er byen ikke hovedstad i Australian Capital Territory på noe vis; det er territoriets viktigste bosetning, og kan på mange måter bli betraktet analogt med Australian Capital Territory.

## Noter
Hwang Kyung-young

**Hwang Kyung-young** (født 28. februar 1969 i Sør-Korea) er en sørkoreansk håndballspiller og trener. Han var trener for Japans kvinnelandslag i håndball under Håndball-VM 2011.

Han tok det japanske landslaget til sølv i håndballturneringen i Asialekene 2010.

## Referanser


## Eksterne lenker
* Profil Asialekene 2010
Chentangzhuang kullkraftverk

** Chentangzhuang kullkraftverk** er et kullkraftverk i provinsen Tianjin, i det nordøstlige Kina like øst for Beijing. Det har en installert produksjonskapasitet på 835 MW, fordelt på 4 enheter: 1 x 100 MW, 1 x 135 MW, og 2 x 300 MW. Alle enhetene er fyrt på kull.

## Se også
*Liste over verdens største kullkraftverk
Matingshastighet

**Matingshastighet** også kalt for **bordmating** eller **feed rate** er definert som hastigheten et sponskjærende verktøy beveger seg gjennom et arbeidsstykke på. 

## Dreiing
I en dreieprosess vil verktøyet bevege seg langs arbeidsstykket med en langsom matingsbevegelse, v_f [\frac{mm}{min}], som er gitt av

v_f = n f\!

Matingen f finnes i tabeller og oppgis i \frac{mm}{r} og n er turtallet med benevning \frac{r}{min}.

## Fresing
Et freseverktøy har ofte flere skjær rundt periferien, og matingen f_z oppgis i mm per skjær. Slik blir da uttrykket for matingshastigheten for en freseprosess:

v_f = n f_z z\!

der n er turtall, z er antall skjær og f_z er matingen som finnes i tabeller.

## Se også
* Skjærehastighet
* Avvirkningshastighet
Junliangcheng kullkraftverk

** Junliangcheng kullkraftverk** er et kullkraftverk i provinsen Tianjin, i det nordøstlige Kina like øst for Beijing. Det har en installert produksjonskapasitet på 1.500 MW, fordelt på 6 enheter: 2 x 200 MW,og 3 x 350 MW. Fire eldre enheter på 50 MW hevr har blitt stengt ned.

## Se også
*Liste over verdens største kullkraftverk
Marktkirche (Wiesbaden)

**Marktkirche** er den største protestantiske kirken i Wiesbaden, og ligger i Wiesbaden-Mitte ved Schloßplatz. Den nygotiske bygningen er oppført mellom 1853 og 1862.

## Referanser


## Eksterne lenker
*
Bonifatiuskirche (Wiesbaden)

**Bonifatiuskirche** er den største katolske kirken i Wiesbaden, og ligger i Wiesbaden-Mitte ved Luisenplatz. Den neo-gotiske bygningen er oppført mellom 1844 og 1849.

## Referanser


## Eksterne lenker
*
Will

***Will*** er en britisk sportsdramafilm regissert av Ellen Perry, og har Damian Lewis, Jane March og Bob Hoskins i ledende roller. En elleve år gammel Liverpool-fan rømmer hjemmefra og reiser gjennom Europa til Mesterliga-finalen 2004/2005 i Istanbul.

Filmen ble sluppet på kino 4. november 2011 i Irland og Storbritannia.

## Handling
Filmen fokuserer på problemene i livene til to fiktive figurer: Den elleve år gamle Will Brennan, og den bosniske fotball-spilleren Alek. De ønsker å se Liverpool FC spille mot AC Milan under Champions League-finalen i 2005 ved Atatürk Olimpiyat Stadyumu i Istanbul. Brennan anser seg selv som Liverpools aller største tilhenger, i stand til å resitere fakta om klubben, og går på en offentlig skole i Sør-England.

Hans far, Gareth, klarer ikke å ta følelsesmessig vare på Will etter at Wills mor døde. Men Gareth dukker opp en dag med billetter til Champions League-finalen. Det Will ikke er klar over er at faren hans har helse-problemer og han dør plutselig. Kjente Liverpool-spillere som Kenny Dalglish, og Steven Gerrard, og Jamie Carragher gjør også en opptreden i denne filmen.

## I rollene
(utvalg)
* Damian Lewis – Gareth 
* Perry Eggleton – Will
* Jane March – Sister Noell 
* Bob Hoskins – Davey 
* Kristian Kiehling – Alek
* Alice Krige – Sister Carmel 
* Rebekah Staton – Nancy 
* Mark Dymond – detektiv
* Branko Tomovic – Avdo Bilic 
* Canan Erguder – Mina Bilic 
* Malcolm Storry – Finch 
* Neil Fitzmaurice – Fitzy
* Jamie Carragher – seg selv
* Steven Gerrard – seg selv
* King Kenny Dalglish – seg selv

## Referanser




## Eksterne lenker
*
Boksing under Asialekene 1998

**Boksing under Asialekene 1998**. Boksing var en av flere sporter under de trettende Asialekene som ble arrangert i Bangkok i Thailand i perioden 2. til 16. oktober 1998. Det var trettende gangen som boksing var på programmet under Asialekene. Det var tolv vektklasser og Thailand ble beste nasjon med fem gullmedaljer foran Usbekistan og Kasakhstan begge med tre.

## Medaljer

## Resultater

## Eksterne lenker
* Página de los Juegos Asiáticos de 1998